b'\n_START_ARTICLE_\nEesti N\xc3\xa4itlejate Liit\n_START_PARAGRAPH_\nEesti N\xc3\xa4itlejate Liit (l\xc3\xbchend: ENL) on Eesti kutselisi n\xc3\xa4itlejaid \xc3\xbchendav loomeliit, mittetulundus\xc3\xbching._NEWLINE_Eesti N\xc3\xa4itlejate Liit on asutatud 8. m\xc3\xa4rtsil 1993 ning on 3. mail 1917 asutatud ja 14. m\xc3\xa4rtsil 1934 kinnitatud p\xc3\xb5hikirjaga Eesti N\xc3\xa4itlejate Liidu \xc3\xb5igusj\xc3\xa4rglane._NEWLINE_Aastast 2018 on Eesti N\xc3\xa4itlejate Liidu esimees on T\xc3\xb5nn Lamp. _NEWLINE_Eesti N\xc3\xa4itlejate Liidu k\xc3\xb5rgeim juhtorgan on \xc3\xbcldkoosolek, mis kutsutakse kokku iga kolme aasta tagant. \xc3\x9cldkoosolekutevahelisel ajal on liidu k\xc3\xb5rgeim juhtorgan volikogu. Volikogu kinnitatakse \xc3\xbcldkoosolekul osakondade esitatud kandidaatidest. Volikogusse kuulub v\xc3\xa4hemalt 2 esindajat\xc2\xa0igast osakonnast. Osakonna moodustab suurem teater, v\xc3\xa4iketeatrid kollektiivselt, vabakutselised. Juhatus kutsub volikogu kokku vastavalt vajadusele, kuid mitte harvem kui kord aastas._NEWLINE_\xc3\x9cldkoosolekul valitakse liidu esimees ning t\xc3\xa4idesaatev organ juhatus (v\xc3\xb5i otsustatakse juhatuse moodustamise printsiibid). Juhatus valib enda hulgast kaks aseesimeest ning koguneb v\xc3\xa4hemalt kord kuus._NEWLINE_Eesti Solistide Liit (asutatud 14. m\xc3\xa4rtsil 2003) on Eesti N\xc3\xa4itlejate Liidu alaliit.\n_START_SECTION_\nLiikmesus\n_START_PARAGRAPH_\nEesti N\xc3\xa4itlejate Liit kuulub Eesti Teatriliitu ning on Rahvusvahelise N\xc3\xa4itlejate F\xc3\xb6deratsiooni (FIA) liikmesorganisatsioon.'